Odšteta španskim poljoprivrednicama
Evropska komisija utvrdila iznos odštete zbog netačnih tvrdnji da je izvor zaraze ešerihijom koli, povrće iz Španije
Zaraza izazvana bakterijom E koli još uvijek je jedna od glavnih tema u Briselu. To nije iznenađujuće s obzirom na činjenicu da je trenutno gotovo tri i po hiljade Evropljana zaraženo jedući svježe povrće. Od tog broja, nešto više od 370 ih je u veoma ozbiljnom stanju, a do sada je umrlo 36 lica, uglavnom u Njemačkoj. Zaraza je otkrivena sredinom maja, a do sada su prijavljeni slučajevi, prvenstveno na sjeveru Njemačke, zatim u Švedskoj, Danskoj, Velikoj Britaniji, Holandiji, Francuskoj, Španiji i Austriji. , izjavio je evropski komesar za zdravlje, Džon Dali. Evropska komisija je, uz izvještaje o smirivanju zaraze, konačno dogovorila svotu koja bi trebalo da bude svojevrsna nadoknada evropskim poljoprivrednicima za štetu kakvu su pretrpjeli panikom na evropskom tržištu - 210 miliona evra bi trebalo da bude dovoljno da pokrije 50 odsto tržišne cijene povrća uništenog od izbijanja zaraze do kraja juna, vjeruju u Briselu. Medjutim, još uvijek nemaju načina da stave pod kontrolu paniku kakvu su prvobitno izazvale, sada se pokazuje, lažne optužbe Nijemaca na račun španskih poljoprivrednih proizvoda kao navodnih nosilaca zaraze. Direktna posljedica je 200 milione evra štete nedeljno za špansku poljoprivredu, prijetnja da gotovo 70 hiljada ljudi ostane bez posla i panika kakvu šire čak i u evropskim institucijama. naglasio je član evropskog parlamenta iz Španije, Ajuso Pilar. Evropska unija izazila je 'duboko nezadovoljstvo' zbog toga što Rusija nije ukinula zabranu uvoza povrća iz Evrope, uvedenu posle izbijanja smrtonosne zaraze bakterijom ešerihija koli u Nemačkoj. Funkcioneri EU danas su saopštili da je ruska zabrana nesrazmerna, a sada i neopravdana, jer je izvor zaraze pronađen i lokalizovan oko Hamburga, u severnoj Nemačkoj. Ruski predsednik Dmitri Medvedev prošle nedelje je rekao da će njegova vlada ukinuti zabranu čim EU podnese sertifikat da je povrće bezbedno. Medjutim, stručnjaci obe strane tek treba da se slože o tome kakvu vrstu sertifikata će Rusija prihvatiti.